Moyane plaas Gordhan onder kruisverhoor | Die Vryburger\nMoyane plaas Gordhan onder kruisverhoor\nTom Moyane het toestemming van die Zondo Kommissie gekry om die ANC se Minister van Openbare Ondernemings, Pravin Gordhan onder kruisverhoor te plaas in ’n spesiale sitting van die Kommissie oor Staatskaping.\nDie adjunk Hoofregter Raymond Zondo het die goedkeuring gegee nadat die versoek van Moyane vroeër van die hand gewys is.\nDie kruisverhoor kom nadat Moyane daarvan beskuldig is vir sy finansiële wanbestuur ten tye toe hy hoof van die SA Inkomstediens was.\nPravin Gordhan het Moyane ernstig beskuldig, en regter Zondo het die kruis ondervraging goedgekeur met die verstandhouding dat dit van Moyane vereis word om sy dokumentasie op te stel en in t handig rakende die beskuldigings wat hy teen Gordhan wil inbring.\nPolitieke ontleders reken dat Moyane se kruis ondervraging teen hom kan boemerang en sy saak net verder benadeel kan word.


Teen die kaalkop: ekseemmedikasie laat haarverlies weer groei - Nuus - 2021\nTeen die kaalkop: ekseemmedikasie laat haarverlies weer groei\nHaargroei verkry na volledige haarverlies\nBaie mense ly in die loop van hul lewens aan haarverlies, wat dikwels lei tot 'n verswakte selfbeeld en sielkundige probleme. Dit geld veral vir vroue wat aan haarverlies ly. Sommige word op 'n jong ouderdom aangetas. 'N Medisyne wat vir die behandeling van ekseem goedgekeur is, kon die hare egter weer laat groei by 'n persoon wat geraak is - al was dit jare lank heeltemal kaal.\nIn die spesialistydskrif "JAMA Dermatology" berig dokters tans oor die geval van 'n 13-jarige pasiënt met alopecia totalis (volledige haarverlies) en wat nuwe haargroei met die medisyne dupilumab behaal het. Die navorsers van die Massachusetts General Hospital (MGH) en die Harvard Medical School het die navorsers van die Massachusetts General Hospital (MGH) en die Harvard Medical School geskryf vir die eerste keer met behulp van die middel, wat eintlik goedgekeur is vir die behandeling van ekseem.\nDie pasiënt het op tweejarige ouderdom kaal geword\nVolgens die dokters het die pasiënt op haar ouderdom van twee jaar al haar hare verloor. Benewens alopecia totalis, het ekseem ook in die kopvel voorgekom, wat gelei het dat die dokters dit met dupilumab behandel het. Dupilumab word deur die Amerikaanse voedsel- en dwelmadministrasie goedgekeur vir die behandeling van matige tot ernstige ekseem (insluitend atopiese dermatitis). Die pasiënt het beduidende haargroei tydens behandeling met duplilumab ontwikkel.\nBehandeling met dupilumab inspuitings\nVolgens die navorsers het die pasiënt sedert die ouderdom van sewe aan ekstensiewe, behandelingsresistente ekseem gely. Behandeling met medisyne soos prednison en metotreksaat, wat die ooraktiewe immuunstelsel kan onderdruk, het tot 'n beperkte verbetering in ekseem gelei, maar het nie weer hergroei bereik nie en is uiteindelik gestaak. Vanaf Julie 2017 is die pasiënt weekliks behandel met inspuitings van dupilumab, wat kort tevore deur die FDA goedgekeur is.\nNuwe haargroei behaal\nNa ses weke se behandeling met dupilumab was daar nie net 'n beduidende verbetering in die simptome van ekseem nie, maar die dokters het ook opgemerk dat fyn, ligkleurige hare, die vellushare, op die kopvel groei. Na sewe maande het die pasiënt 'n beduidende hoeveelheid van die gepigmenteerde hare gehad wat tipies op die kopvel groei. Weens 'n verandering in haar versekeringsdekking, moes die pasiënt dupilumab vir twee maande stop, waartydens sy opgemerk het dat die hare wat onlangs opgegroei is, verdwyn het. Maar nadat die behandeling in April 2018 hervat is, het haargroei weer toegeneem en voortgegaan.\n"Ons was baie verbaas omdat hierdie pasiënt sedert haar ouderdom van twee jaar geen hare op haar kop gehad het nie en dat ander behandelings wat met haarverlies kan help nie suksesvol was nie," sê die studieleier Maryanne Makredes Senna, dermatoloog by MGH. "Sover ons weet, is dit die eerste verslag oor haargroei met dupilumab by 'n pasiënt met alopecia areata," gaan die kenner voort.\nVerdere studies is reeds beplan\nSenna sien 'n moontlike verklaring vir die effek daarvan dat dupilumab 'n sleutelpad van die immuunstelsel is wat bekend is dat dit ooraktief is in ekseem. Onlangse studies het getoon dat ander elemente van dieselfde pad outo-immuun haarverlies kan veroorsaak. Op die oomblik is dit nog steeds moeilik om te sê "of dupilumab haargroei by ander alopecia-pasiënte kan veroorsaak, maar ek vermoed dat dit nuttig kan wees vir pasiënte met 'n uitgebreide aktiewe ekseem en aktiewe alopecia areata," het die studieleier gesê. Verdere studies oor die gevolge van dupilumab-behandeling by hierdie pasiëntgroep is reeds beplan. (FP)\nVideo: Coldcap-therapie voor kankerpatiënten tegen haarverlies (Desember 2021).\nKlimaatsverandering bedreig medisinale plante\nVetsug - Daar is selfs op 'n jong ouderdom ernstige kardiovaskulêre klagtes\nNuwe sifting: MRI-skanderings behoort prostaatkanker vroeër en meer presies op te spoor\nHoë bloeddruk en rook verhoog die risiko van bloeding in die brein\nLugbesoedeling: Meer hospitale vir sepsis en nierversaking\nBegin van periodes en menopouse - 'n Aanduiding van die risiko van demensie\nGesondheid: Alzheimers in die middeljarige ouderdom weens hoë cholesterol\nDieet: is onderbroke vas, paleo of die Mediterreense dieet die gesondste om gewig te verloor?\nOnthou vir bloukaas as gevolg van salmonella\nCopyright 2021 \_ Teen die kaalkop: ekseemmedikasie laat haarverlies weer groei...


Die robot | LitNet\nOskar Krowalski was in my klas. Op die eerste dag al, dit weet ek nou, was hy geskool in meer as die res van ons. Sy land was iewers onvoorstelbaar ver, waar ’n “a” wat vir ons laat “amper” sê het, hom dadelik aan “armoede” laat dink het en ’n “g” aan “gewere”. Lesse van die geskiedenis kón ek nie toe al geleer het nie, geeneen van ons kon nie. Ons kon net die onderwysers napraat.\nDie eerste keer wat ek by Oskar gaan speel het, het sy ma se klere en syne ’n dubbele indruk op my gemaak. Dun gedra maar goed versorg; verslete en gestryk. Asof hulle dié kledingstukke lank gelede geskenk gekry het.\nMeneer Krowalski was nog in Johannesburg waar hy gewerk het. Saterdae is die tiekieboks daar naby hul huisie vol lag en huil gebel soos wat hulle mekaar op die hoogte van sake gebring het. Oskar het vertel dat ’n geleentheid Kaap toe al twee keer deur die mat geval het en hoe sy pa se skofte hul planne in die wiele gery het.\nMevrou Krowalski kon Afrikaans al effens verstaan, maar sy het haar op ’n karige bietjie Engels verlaat. Haar manier van gesels en haar voorkoms het op mekaar gelyk: effens stram, maar sag en opreg.\nEk het ja gesê vir nog limonade en toe wys Oskar vir my die storierobot van Meccano. Ek vra watse ding is ’n storierobot? Oskar sê dis ’n robot wat stip luister na alles wat jy sê. “As dit nie hou van wat jy sê nie, verdwýn jy,” fluister hy haastig. Niemand weet wat die storierobot goed- of afkeur nie.\n“Nou hoekom het jy dit dan nog?” vra ek saggies. Hy moes die robot uitmekaar haal vir die vlug hiernatoe, maar met sy goeie geheue het hy dit in ’n japtrap herbou. Sewentien van sy skoolmaats het elkeen ’n stukkie bygedra van die robot. Sy ma wou vir eers niks van die robot weet nie, maar toe besef dis al wat hy van sy maats van daar oor gehad het.\nDie robot had in sy een ysterklou ’n blikkie koeldrank waarvan ek die logo ken, maar die res van die skrif was in hul taal.\nEk het gesien die blikkie is vol roesmerke, maar nog nie oopgemaak nie. Asof Oskar die blikkie behou het om iets te onthou. Dit was die eerste keer dat ek ’n storierobot gesien het en ek wis toe glad nie waartoe so ’n kontrepsie in staat is nie.\nMevrou Krowalski was besig om hul klein, netjiese woning skoner te vee en te dweil. Sy het vir ons weer limonade geskink, flouer as die eerste glas. Oskar het net begin vertel van die eerste week toe hulle hier was en hulle ’n ruk lank in ’n huisie in iemand se tuin gewoon het.\nToe gaan sit hy langs die robot en knik asof hy by die robot toestemming kry om verder te praat.\n“Hoe amper het jy al ’n beskermengel gesien?” vra hy.\nEk was uit die veld geslaan. Ek sê: “Nie eens naby amper nie.”\n"Wel, die enigste rede hoekom ek amper een gesien het, is omdat hy die vergeetagtige een van die hele klomp was.”\nMevrou Krowalski het in die deur kom staan. Toe Oskar begin vertel, het mevrou Krowalski se oë waterig geword. Seker omdat hy lanklaas gelukkig genoeg was om vir iemand ’n storie te vertel. Vir Oskar, blyk dit toe, was die gedagte aan beskermengele iets wat eers ná hul reis vir hom begin bestaan het.\nTuis in die die skool daar ver was die storierobot in elke klas stil-stil op die uitkyk vir enigeen wat verwys het na enigiets wat met godsdiens te make het. Selfs waar hulle vandaan kom, kon niemand eens raai nie, wat nog te sê práát van beskermengele. Dit is eers hier, vér van die huis, dat hy kon lees en glo wat hy wil.\nHy begin vertel met die rustige gebare en aanloop van ’n opperste storieverteller. Hy skuif ingedagte rond, vra of ek nog iets wil drink, gaan toe stadig voort: “Ek het die engel aan sy skoene herken. Albei was ’n hele paar meter bokant my in die lug.”\nEk het my skoon uit my lus vir limonade verbaas.\n“Mens kon duidelik sien ’n engel het die skoene aan. Volgens die skoene moes die engel in die pad af gekyk het. Ek wou eers roep, maar toe dink ek, wag ’n bietjie en toe praat ek maar op die amptelike manier, met ’n skietgebedjie. Ek het hom bedank vir sy goeie werk en gesê ek weet hy moet seker moeg gewees het. Toe laat ’n bries die skoene kantel, maar nie soos wanneer jy stap of ’n klippie uitskud nie.”\nEk fluit sag tussen my tande soos ek my pa al hoor fluit het as hy iets amper nie kan glo nie, maar dit baie geniet.\nVerlig en gelukkig het Oskar na die robot geknik. Wat die robot so ver in die wêreld moes goedkeur of doen, kon ek glad nie snap nie. Skielik het daar glase in die kombuis se opwasbak gerinkel. Ek weet nie wanneer mevrou Krowalski weggedraai het na die kombuisie toe nie. Sy het seker maar ingedagte gestaar na hoe druppels in die lou water val of na die foto'tjie van haar man op die kombuistafel of die eenvoudige houtkruis aan die muur.\nEk vertel hom toe van tannie Truda wat met haar foto's in die voorhuis gesels het. Uit die hoek van my oog sien ek mevrou Krowalski kom weer in die deur staan. Ek sê toe tannie Truda is ’n niggie van Pa.\n“Ek dink jy sou iemand soos my tannie Truda baie geniet het. Sy was jolig en kon effens skree as sy begin lag. Sy het saans voor ete gou ’n paar woorde met die portrette in die voorhuis gesels, kuiermense of te not. Haar portretpratery was nie vreemd as jy haar leer ken het nie. Sy het gewéét sy praat met foto's. Dit het haar gehelp om stukke van haarself in elkeen van daardie foto's te onthou, al was hulle almal so lank uit die verlede.”\nOskar het teruggesit en geglimlag, want ons het albei geweet die storierobot het nog nie ’n skwiek gemaak of ’n rat laat klak nie. Dalk werk die robot nie in Suid-Afrika nie. Is dit nie maar iets soos tannie Truda en die portrette nie? Dalk kan Oskar dit maar wegpak en hoef hy nooit meer daaraan te dink nie. Die koeldrank sal darem seker nog orraait wees. Ek was al ’n bietjie moeg van die al hoe flouer limonades.\nDaardie middag het ek hul land leer ken as ’n plek waar stories vertel word in die skaduwees van ’n groot, streng Meccano-robot waarvan die kleure al amper af is. Die wasige lug bo die ou stede was seker so dun en uitgewas soos die Krowalskis se vaal gordyne. Buite was glo ’n ou watertenk, ook so ’n Russiese rooi soos die blikkie. Dit was aan die kant van die huis en het ’n lang skaduwee teen die huismuur en oor ’n bedding met yl saailinge gegooi. Voor die kuier het ek niks van hul land geweet nie en daarna het ek ook nie veel onthou van die plek nie. Die naam van die stad waar hulle vandaan is, het hy amper onherkenbaar uitgespreek en so binnensmonds, dis asof die plek se naam agter in hul keel bly woon het.\nOskar het vertel en vertel. Van snerpende winters, maar ook van ’n stofie wat altyd gebrand het soos in ’n sprokie. In die groot woonkamer het gordyne gesinne afgeskort sodat die mense hul eie wonings kon hê.\nTeen vroegskemer het mevrou Krowalski en Oskar saam tot by ons hekkie geloop en ons het almal mekaar vrolik gegroet.\nLater dié week het ek mevrou Krowalski gesien in ’n hokkie by ’n parkeergebied waar sy ’n toesighouer was, ’n karwag. Sy was kalm, toegedraai in gestrykte, uitgebleikte lap. Sy het muntstukke met albei hande ontvang van die motoriste.\nToe ek hulle daarna eendag weer sien, was Oskar woedend. Ek was op pad huis toe ná ’n tuiswedstryd. Oskar en sy ma het om ’n draai aangeloop gekom. Hy het haar gehelp om regop te loop. Haar oë was glasig. Toe sien ek die kneusplekke en besef iemand het haar seergemaak. Oskar het sisgeluide gemaak terwyl hy aanhoudend bewe. Hy het ’n paar sinne in hul taal uitgestotter. Hy was kwaad omdat hulle sy ma se werkgeld gevat het en woedend omdat sy een van haar enigste twee rokke moes skeur om ’n verband te maak. Dit was om haar kop gedraai.\nWoorde het amper té groot inspanning van hom geverg toe hy sê: “Hoekom hier óók? Hoekom! Hoekom!”\nHulle is by my verby nog voordat ek iets kon sê.\nVandag nog weet ek nie wat ek kon gesê het nie. Dit was net voor die vakansie.\nDie kwartaal het daarna jillend begin. Ná die eerste warrelwind van nuwe KPA-liniale, boekies met blou lyne, ongekoude potlode en spierwit uitveërs, het ons by mevrou Krowalski se werkplek verbygery.\nDie geboutjie was weg. In die plek daarvan is ’n slagboom wat rus op ’n mik. ’n Metaalboks steek vir die motoriste ’n papiertong uit. Dan lig die slagboom op.\nLater die dag loop ek na die plek waar hulle woon. In die plek daarvan staan net ’n houerkrat met ’n boufirma se naam en kenteken daarop. Die netjiese erfie van mevrou Krowalski is met bogrond en al weg gegrou. Aan swygsame masjiene sit spatsels wat donkerbruin verdroog het.\nDie volgende dag kom ek agter Oskar is nie in die skool nie. Ek vra of iemand enigiets weet, maar nie eens my nuwe juffrou antwoord nie.\nNá die geweld van die dag het ek sleg geslaap. Maar toe was my ouers langs my bed en vra wat ek makeer. Ek het vir hulle vertel wat ek so helder in ’n droom gesien het: ’n Robot so groot soos ’n reus en nuut geverf waggel verby die hoek waar ek die Krowalskis laas gesien het. Die masjien krys, skwiek en klak. Dit trap tuinbeddings weg, laat slaggate in die pad, trap motors plat en smyt muurtjies om.\nIn die een ontsaglike klou is die koeldrankblikkie nou so groot soos ’n watertenk. Dit het al op plekke heeltemal deurgeroes. Toe die robot om ’n draai beweeg, sien ek bewegings in die blik. Ek hoor gille. Dit klink so bekend. Wat het hulle dan verkeerd gesê of gedoen?\nHoe ek weer aan die slaap geraak het, weet ek nie, maar ek het.\nDankie. Dit is 'n oulike storie.


JY LEES NOU FLIEK: Lawless\nDis tegnies ’n knap maar gewelddadige geweld-allegaartjie.\nMet Shia LaBeouf, Tom Hardy en Guy Pearce\nBegin op 25 Januarie\nJy moet hare op jou tande hê vir dié uiters strydlustige rampokkerprent waarin hardebaarde mekaar opfoeter dat die bloed, bene en derms letterlik in alle rigtings spat. Dit spog ook met die haatlikste psigopaat (Guy Pearce) sedert Tom Hardy ’n masker opgesit het in The Dark Knight Rises. Toevallig speel Hardy weer ’n hoofrol. Hy lei nou die berugte Bondurant-broers wat in 1931 die wet op drankhandel en -stokery oortree het.\nTydens Amerika se berugte drankverbod-era het dié drie broers fluks drank gestook en gesmokkel, maar die skewe, lang arm van die gereg het maar alte graag bakhand gestaan om uit wetteloosheid en omkopery geld te maak. Die karakterisering is nie te waffers nie (Hardy en Jessica Chastain se karakters word byvoorbeeld nie sterk genoeg omlyn nie). Tog is dit tegnies ’n knap maar gewelddadige geweld-allegaartjie.\nDit waarsku sodra jy lekker euwels soos drank verbied, word dit ondergronds gedwing en lei dit tot groter onheil en korrupsie. John Hillcoat, wat The Road gemaak het, bewys hy is hoogs bedrewe met somber en gewelddadige spanning. Maar wees gewaarsku: Die derms spat.


Saai dien aansoek in by Hooggeregshof namens wildboere - ProAgri\nby Specialist Writer 12th August 2020, 11:13 am 149 Views Comments Off on Saai dien aansoek in by Hooggeregshof namens wildboere\nSaai, ’n organisasie wat die regte en belange van familieboere – insluitend wildboere – beskerm, het vandag ’n dringende aansoek by die Noord-Gautengse Hooggeregshof in Pretoria ingedien om die verbod op reis tussen provinsies vir bestaansjagdoeleindes op te hef.\nDie aansoek is namens 368 wildplaaseienaars en -operateurs ingedien en het ten doel om voorskrifte 2, 3(a) en 3(b) van die gewysigde riglyne wat betrekking het op die biodiversiteitsektor tersyde te stel, wat op 28 Julie 2020 in Staatskennisgewing no. 822 in Staatskoerant no. 43564 gepubliseer is, asook die wysigings wat op 7 Augustus 2020 aangebring is.\nVanweë COVID-19 en die daaropvolgende inperking, is bestaansjag eers tydens vlak 3 toegelaat met die publikasie van die gewysigde biodiversiteitsriglyne op 5 Junie 2020 – meer as ’n maand ná die aanvang van die jagseisoen. Die Departement van Omgewingsake, Bosbou en Visserye het op 22 Junie 2020 in ’n brief aan Saai bevestig dat persone oor provinsiale grense mag reis vir bestaansjagdoeleindes, en het gesê: “Ons is bewus van die feit dat wildplaaseienaars ’n dringende behoefte daaraan het om ’n inkomste te genereer wat broodnodig is vir die suksesvolle voortsetting van die sakeondernemings …”.\n“Suid-Afrikaanse wildboere kon nie vanjaar internasionale jagters ontvang nie, wat ’n verlies van omtrent R2-miljard in inkomste tot gevolg gehad het. Om dié rede was ons verlig toe daar aangekondig is dat bestaansjag toegelaat word. Met die bystand wat Saai aan mense gebied het, is daar tussen 5 Junie 2020 en 28 Julie 2020 meer as 18 000 reispermitte vir jagdoeleindes uitgereik, want ons het besef dit is die enigste inkomste wat wildboere vanjaar sou verdien,” sê Francois Rossouw, uitvoerende hoof van Saai.\nOp 28 Julie 2020 het die Departement van Omgewingsake, Bosbou en Visserye egter tot die uiterste verbasing van alle rolspelers die gewysigde biodiversiteitsriglyne gepubliseer, wat behels het dat bestaansjag nie meer binne die regulasies van vlak 3 toegelaat sal word nie. Barbara Creecy, die minister van Omgewingsake, Bosbou en Visserye, het haar besluit op 31 Julie 2020 verduidelik deur te sê jagters mag by hul jagbestemmings oornag indien dit in die provinsie is waar hulle woon.\n“Ons data toon dat omtrent 88% van jagters buite hul eie provinsies gaan jag. Die verbod op reis tussen provinsies is dus ’n reuseslag vir ’n bedryf wat ongeveer R12-miljard per jaar tot die Suid-Afrikaanse ekonomie bydra,” voeg Rossouw by.\nSaai is oortuig dat die jongste regulasies die grondwetlike regte van wildboere skend, uiters vaag is en – wat besluitneming sowel as prosedure aanbetref – op ’n irrasionele wyse opgestel is.\nRiatra Wild se veilingsverslag\nPrevious article Trekkerverkope vir Julie styg met 21%


Koop GNC Sink 100MG 100 Vegetariese tablette - Gratis aflewering en geen belasting | WoopShop®\nGNC Zink 100MG 100 Vegetariese Tablette\nGNC Zink 100MG 100 Vegetariese Tablette word herbestel en sal gestuur word sodra dit weer in voorraad is.\nNET WT:100 Vegetariese Tablette\nAs 'n dieetaanvulling, neem een tablet daagliks. Vir maksimum voordele, neem elke dag soos aangedui.\nSink (as sinkglukonaat) 100.00 mg 667%\nAnder bestanddele: sellulose Geen suiker, geen kunsmatige kleure, geen kunsmatige geure, geen preserveermiddels, natriumvry, geen koring, geen gluten, geen mielies, geen soja, geen suiwel, gisvry nie. Stoorinstruksies: Stoor op 'n koel, droë plek.


Slang aan boord | Maroela Media\nSlang aan boord\nPersoneel by ‘n lughawe in Skotland het op ‘n Meksikaanse slang onder ‘n vliegtuigsitplek afgekom.\nDie Skotse Dierebeskermingsvereniging het gesê werknemers by Glasgow-lughawe het op hul voete gedink en “merkwaardig kalm” gebly toe hulle op dié 45 cm-lange slang Dinsdag onder sitplekke in ‘n vliegtuig van Cancun, Meksiko, afgekom het. Die jong slang is glo na ‘n dieresentrum geneem en is “Furtivo” (Spaans vir sluip) gedoop.\nFurtivo, ‘n lid van die Dryadophis-familie, is nie-giftig, maar “aanvallend”. Die slang het moontlik voor die vliegtuig opgestyg het ingeseil, of was moontlik saam in een van die passasiers se handbagasie versteek.\nVolgens die Skotse Dierebeskermingsvereniging sal Furtivo in sy sorg bly totdat ‘n kenner die slang kan aanneem.\nLyk in ongelukswrak opgespoor\nJHB-man verkrag sy eie ma


Koop AL 6 oolfant se kursusse | oolfant\nHierdie bundel kursusse is tans nie te koop nie.\nLET WEL: Die kursusse kan steeds een-een aangekoop word.\nKoop AL oolfant se kursusse en spaar bykans R1800.\nHoe gaan die suksesvolles van 2030 lyk? Hoe maak ek seker my kind is een van hulle?\nDie mense wat oor 10 jaar gaan uitstyg gaan hulle wees wat weet hoe om hulleself te leer.\nBerei jou kinders voor vir hierdie toekoms deur hulle te tuisskool.\nOolfant se aanlyn kursusse help jou om self ŉ lewenslange leerder te word, sodat jy jou kinders met gemak en sukses in lewenslange leerders kan omskep. So stuur jy hulle met die geweldige voorsprong dat hulle hulself enigiets kan leer die wêreld in. En verseker jy hulle word van suksesvolles van 2030.\nTotale waarde van die pakket\n(saam met die Genot van gedigte) = R 4497\nSpaar amper R1800 as jy alles gelyktydig koop\nKursusse wat ingesluit is:\nTotale waarde: R4497\nEk glo tuisskool moet lekkerder en makliker as skool wees.\nMaar ek glo ook tuisskool moet beter resultate as skool oplewer. Sommer baie beter.\nDis ’n e-kursus uit die boonste rakke.\nDit bevat 30 weke se taalwerklesse.\nSinne wat sing is ŉ aanlyn skryfkursus wat uitstekend werk omdat dit\n✔ Die ingewikkelde taak hoe om behoorlik te skryf, stap vir stap vir jou kinders afbreek\n✔ Hulle leer om enige skryftaak met selfvertroue aan te pak, want hulle weet waar om te begin en hoe om aan hulle werk te skaaf\n✔ Kinders wat klaar lief is vir skryf se natuurlike aanvoeling onder hulle bewustelike beheer bring, sodat hulle regtig verstaan wat hulle skryfwerk so goed maak en dit dan kan herhaal\n✔ Vir die kinders wat nie van skryf hou nie so baie wegspringplekke bied wat veroorsaak dat skryfwerk nie meer so moeilik voel nie\n“Hierdie kursus het vir my kinders ŉ boksie oopgesluit. Ek is so beïndruk met hulle vordering” sê tuisskoolma, Lidette Nieuwoudt.\nSy gebruik hierdie kursus met drie van haar kinders om hulle voor te berei om die Cambridge eksamens te kan skryf.\nis vir jou bedoel\nas jou kind laat-laerskool- of vroeg-hoërskoolouderdom is\n“Ek is so dankbaar vir al Marisa se moeite om hierdie kursusse vir ons aan te bied. Op skool het ek baie goed in Wiskunde en Wetenskap gedoen, maar tale was vir my ’n nagmerrie! Elke oomblik van taalonderrig was vir my absolute straf.\n“Natuurlik het die vrees vir tale weer by my begin spook toe ek my seun begin tuisskool. Ek het verskeie ‘taalkursusse’ aangekoop – maar ek het my negatiwiteit oor Afrikaanse taalleer op my kind oorgedra.\n“En toe ontdek ek Marisa se kursusse. Sy het dit só geskryf dat tot ek dit kan doen! Danksy Marisa skryf my seun op 13 jaar beter in Afrikaans as wat ek in matriek geskryf het!\n“Elke keer as ek Marisa se kursusse doen, is ek van voor af vies dat in my skooldae geen onderwyser die moeite gedoen het om ons te leer HOE om opstelle te skryf nie. Noudat ek leer hoe om dit te doen, kom ek agter dis glad nie so moeilik nie.\n“Ek en my seun geniet dit nou baie om saam te leer Afrikaans skryf.\nDeur self te leer is die manier waarop die suksesvolste mense in die toekoms sal leer.\nEn tuisonderrig is die beste manier om jou kinders voor te berei op hierdie toekoms deur hulle die ingesteldheid van 'n lewenslange leerder te gee.\nDie aanlyn kursus 21 dae na sukses as tuisskoolma omskep jou in een van daardie selfgedrewe mense deur jou alles te leer wat jy moet weet om wonderlike welslae met tuisonderwys te behaal.\nDoen hierdie volledige Afrikaanse kursus teen jou eie tempo. En eindig met soveel die gemoedsrus dat jy presies weet hoe om tuisonderwys suksesvol aan te pak.\n“Ek kan net nie beskryf hoeveel rustiger en tevrede ek voel oor die keuse dat ek my kinders gaan tuisonderrig nie nadat ek hierdie kursus gisteraand begin het nie ... en net nie kon ophou nie. Beslis die moeite werd!” - Nadia Coetzer\n“Baie dankie vir die werk wat my kinders moet weet. Dankie dat ek kan weet dit is genoeg. Vir die rustigheid van hart. Dankie vir jou bystand en die ekstra webinare. Baie dankie dat my kinders relevante werk doen.” - Hester Ackerman\n“21 Dae na sukses as tuisskoolma is 'n lewensveranderende hulpbron op jou voorstoep” – Heleen Venter\n3 oulike videolesse oor 3 Afrikaanse gedigte.\nhierdie 6 kursusse


ANC in Noordwes stem nóg 'n raadslid uit | Maroela Media\n“Ons gaan Vrydag met die raadslede vergader om hul kant van die saak aan te hoor sodat ons agter die kap van die byl kan kom,” het Ishmael Mnisi, woordvoerder van die ANC, gesê.\nDie Demokratiese Alliansie (DA) in die munisipaliteit, wat ŉ setel in Mahikeng het, het gesê hy het Donderdag uit ŉ raadsvergadering gestap aangesien dit duidelik was dat die vergadering “op ANC faksie-belange fokus wat deur magsbehepte individue aangevuur word”. “Ons sal nie die ANC in hul ontwrigtende interne onderonsies bystaan nie,” het Jacqueline Theologo, DA-raadslid, gesê. “Aangesien die raad nie ŉ kworum vorm nie, sal alle besluite as onwettig geag word.”\nDit is die tweede munisipaliteit in Noordwes waar ANC-raadslede ŉ lid van hul eie party ontsetel het. ANC-raadslede het verlede week Maphetle Maphetle, burgemeester van Tlokwe (Potchefstroom) uitgestem. Raadslid Annette Combrink van die DA is op 2 Julie vir die tweede keer sedert November 2012 tot burgemeester verkies.\nDie ANC se tugkomitee in Noordwes het op 3 Julie 14 van sy raadslede geskors wat Maphetle uitgestem het. Die ANC hou egter vol dat Maphetle steeds die burgemeester is, aangesien die raadsvergadering glo onwettig was. Die party het ŉ aansoek by die Pretoriase hooggeregshof ingedien om die vergadering onwettig te verklaar.\n[…] ook: ANC in Noordwes stem nóg ‘n raadslid uit Potch-raadslede met hofdokumente bedien Video: Oud-Potch-burgemeester weier om te ontruim ANC skors […]\n[…] ook: ANC hof toe oor Tlokwe ANC in Noordwes stem nóg ‘n raadslid uit Potch-raadslede met hofdokumente bedien Video: Oud-Potch-burgemeester weier om te ontruim ANC skors […]\n[…] ook: Tlokwe hoor vandag dalk oor burgemeester ANC hof toe oor Tlokwe ANC in Noordwes stem nóg ‘n raadslid uit Potch-raadslede met hofdokumente bedien Video: Oud-Potch-burgemeester weier om te ontruim ANC skors […]


PressReader - Finweek Afrikaanse Uitgawe: 2018-12-06 - Belegging in ’n ingewikkelde wêreld\nBelegging in ’n ingewikkelde wêreld\nMet lae beleggersvertroue en ’n lustelose mark, is dit moeilik om te besluit waar om in 2019 te belê. In dié uitgawe stel ons ondersoek in na fondse wat in die huidige onsekerheid oorweeg kan word.\ndie jaar het op ’n hoë noot begin toe talle waarnemers hoog opgegee het oor die “nuwe daeraad” onder president Cyril Ramaphosa, nadat Jacob Zuma se growwe wanbestuur Suid-afrika byna op sy knieë gehad het. Ongetwyfeld staar enorme uitdagings president Cyril Ramaphosa in die gesig. As hy nie met verskeie strukturele kwessies ’n radikale herposisionering bewerkstellig nie; die stryd teen korrupsie en politieke begunstiging versnel; en sy kabinet – wat die land R163 miljoen per jaar aan salarisse alleen kos – verder verklein nie, hou\n2019 min verligting vir die land in.\nOnreëlmatige openbare besteding, byvoorbeeld, staan vanjaar op R51 miljard, ’n reuse-aanklag teen ministeriële toewyding en bevoegdheid. Ongelukkig word hopeloos te veel gepraat en te min gedoen.\nDie Internasionale Monetêre Fonds (IMF) was inderdaad korrek toe hy onlangs gewaarsku het Suid-afrika se ekonomie sal op mediumtermyn weens wanbestuur en beleid s onsekerheid met nie me eras 2% groei nie. Die IMF verwag groei van 1,4% vir 2019, laer as die 1,7% wat in April voorspel is, en het ’n omvattende lys saamgestel van als wat vir hoër groei vereis word.\nVan al die belangrikste middel inkomste lande in Afrika suid van die Sahara het Suid-afrika die laagste verwagte groeikoers vir vanjaar naas Kameroen en Zambië, wat albei na verwagting met 3,8% sal groei.\nOm aanstaande jaar se vooruitsigte vir die JSE se Indeks van Alle Aandele te voorspel, is moeilik. In die lig van die huidige lae vlakke van beleggersvertroue en die feit dat die mark sedert Junie 2014 taamlik futloos vertoon, verbaas dit nie. Meer as die helfte van die belêbare aandele het vanjaar alleen met 18% of meer gedaal.\nNatuurlik geskied dié waarde vernietiging nie alles net plaaslik nie. Sowat 60% van die MSCI Wêreldindeks is tans in beermarkgebied, hoewel geannualiseerde invloeiings in die vernaamste Amerikaanse onderlinge fondse redelik bestendig bly op sowat $260 miljard.\n’n Belangrike plaaslike toevlug wat in dié uitgawe aandag kry, is Ross Biggs se Prudential Dividend Maximiser Fund, wat die afgelope 15 jaar ’n geannualiseerde 18,4% gelewer hete n wys hoe beleggers voordeel kan trek uit’ n beleggings benadering wat fokus op maatskappye wat’ n volhoubare dividendopbrengs sowel as langtermyn-dividendgroei bied.\nNog ’n ligpunt is dat die Kaapse beleggingshuis PPS Investments, in vennootskap met drie van die land se mees gesiene boetiek bate bestuurders, drie nuwe enkel bestuurder fondse bekendgestel het wa taan regulasie 28 voldoen om sy bestaande stel fondse aan te vul. As doelontwerpte en deskundig bestuurde boetiekfondse beloof hulle aansienlike voordele bo die groter fondse op algemene bate bestuur s terrein. Hulle verdien oorweging.\nAan die breër front in Afrika gee ons ’n fassinerende oorsig van Cavan Osborne se Old Mutual African Frontiers Fund van R3,6 miljard. Jy twyfel miskien aan Afrika se vooruitsigte in die algemeen, maar neem kennis dat Osborne se fonds die afgelope jaar ’n opbrengs van 14,3% in Amerikaanse dollar gegenereer het. Meer aggressiewe beleggers met ’n hoë netto waarde, asook instellings en trusts op soek na hoë opbrengste vanaf ’n lae grondslag, kan dié fonds oorweeg. Die vooruitsigte vir wêreldaandele lyk vir party beleggers dalk twyfelagtig, maar Paul Hansen met wie ons gereeld oor buitelandse markte gesels, voorspel wêreldwye groei van tussen 3% en 3,5% vir aanstaande jaar, afhangend van hoe lank die huidige verlangsaming in Europa en China en daarná Amerika gaan duur. Hy reken sonder enige voorbehoud dat goeie wêreld aandele fondse die plek is omte belê.\nSou jy inderdaad in die buiteland wil diversifiseer met ’n sterk veiligheidsnet en belasting doeltreffendheid, kan jy gerus die Advanced Global Equity T1-portefeule bekyk wat Liberty onlangs bekend gestel het. Die fonds kry ook aandag in dié uitgawe en is ’n gestruktureerde produk wat eenvoudig en heeltemal deursigtig is en beleggers in staat stel om te sien wat hulle kry.\nNog interessante artikels is dié deur Paul Hutchinson van Investec en Christo Lineveldt van Coronation. Albei gaan oor slim inkomste voorsiening tydens aftrede. Hutchinson vertel van die insiggewende bevindings in ’n onlangse diepteondersoek deur sy beleggingshuis en Lineveldt beskryf hoe wind van voor op langer termyn in wind van agter kan verander in die regte portefeulje.\nLaastens wil ek graag van hierdie geleentheid gebruik maak om ons institusionele borge sowel as ons lesers in die algemeen te bedank vir hul wonderlike ondersteuning die afgelope jaar. Hulle het ’n waardevolle bydrae gelewer om beleggers se belange oor ’n breë spektrum te dien.\nEwe belangrik is om ook die finweek-span te bedank vir hul toegewyde, uitstekende en onontbeerlike werk.\nMag almal ’n wonderlike feestyd ervaar. ■\nLeon Kok is ’n onafhanklike skrywer oor openbare beleid en beleggingsmarkte.


Koben ontmoet Springbokke op Loftus | Maroela Media\nKoben ontmoet Springbokke op Loftus\nKoben op Loftus Versfeld (Foto: Verskaf)\nKoben Hofmeyr (17), die seun wat verlede jaar tydens ŉ rugbywedstryd ŉ ernstige nekbesering opgedoen het wat hom verlam gelaat het, het Vrydag die geleentheid gekry om van sy grootste ikone te ontmoet.\n“Koben was in die hemel; hy het gesê dit is sy beste dag ooit,” het Trompie Hofmeyr, Koben se pa aan Maroela Media gesê.\nDie geleentheid vir Koben om die Springbokke te ontmoet is moontlik gemaak deur Chris Burger en Petro Jackson van die Player’s Fund, wat rugbyspelers wat ernstige beserings opgedoen het, ondersteun.\nHofmeyr het gesê die groot spelers in die rugbywêreld se betrokkenheid beteken vir Koben ongelooflik baie.\n“Jesse Kriel is Koben se held, en hy het destyds by Koben in die hospitaal kom kuier. Jesse is senter en Koben het ook senter gespeel, so ek dink hulle het ŉ konneksie daaroor. Hulle gesels gereeld op WhatsApp ook. Mense soos Victor Matfield en Bakkies Botha is nie altyd in die kollig nie, maar hulle is daar vir Koben, en dit beteken vir hom baie,” het Hofmeyr gesê.\nTydens die ontmoeting met die Springbokke het Koben met die span gesels oor hul voorbereiding vir Saterdag se kragmeting teen die All Blacks op Loftus.\nKoben en Jesse Kriel (Foto: Verskaf)\n“Hy het met al die spelers gesels: Pieter-Steph du Toit, Schalk Brits, Faf de Klerk, Jesse Kriel, almal van hulle. Hulle het hom maar net betrokke gemaak by die beplanning vir die wedstryd. Jesse het hom ook voor die wedstryd laat weet dat dit lekker was om ‘jou yster’ te sien,” het Hofmeyr gesê.\nKoben se suster, Aninke, kon vir Koben in sy rolstoel voor Saterdag se wedstryd op die rugbyveld stoot. “Dit was ŉ hengse ervaring vir hom. Hierdie tipe goed hou so ŉ kind positief, hy voel weer deel van die spel en of hy iets werd is. Dit is belangrik vir hulle wat so gekrenk is,” het hy gesê.\nHofmeyr het ook gesê dat Koben steeds vordering maak “te danke aan die Here se genade”.\n“Sy boudspiere is sterker, en dit is belangrik omdat hy hulle nodig het om te loop. Ons het net nou die dag vir mense gevra om te bid vir sy blaas en sy maag en gister het ons weer ŉ wonderwerk beleef. Koben kon self sy maag voel en self badkamer toe gaan,” sê hy.\n“Dit is ŉ persoonlike ding om oor te praat, maar ons wil hê mense moet weet van elke klein dingetjie wat verbeter, sodat hulle kan weet daar ís ŉ God, en wonderwerke gebeur steeds. Ons het van die begin af vir mense gevra om saam met ons te bid oor elke liewe vinger, elke liewe toon, en ons het nog elke keer wonderwerke sien gebeur, ” het Hofmeyr gesê.\nLees vorige berigte oor Koben hier.\nKoben en Malcolm Marx (Foto: Verskaf)\nKoben en sy suster, Aninke, wat hom op die veld opgestoot het (Foto: Verskaf)\nKoben saam met Eben Etzebeth (Foto: Verskaf)\nKoben Hofmeyr Springbokke\nSkenk ŉ stukkie plaas vir ŉ geliefde\nFaf De Klerk, nie Faf du Plesis nie.\nWonderlike gebaar maar ek stem nie saam dat hul ikone is nie, hul is maar net gewone mense met n uitsonderlike talent.\nDis wonderlik om te sien dat ons sporthelde terug gee. Hulle het ‘n groot impak op ons kinders vandag, hulle bly steeds mens, maar ons kinders bewonder hulle. Wonderlik om dit te sien.